Det norske språk- og litteraturselskap

Det norske språk- og litteraturselskap (NSL) ble stiftet i 1953 av professorene Francis Bull, Didrik Arup Seip og Ragnvald Iversen.Einar Lundeby: Et vern om vår språklige og litterære arv. Det norske språk- og litteraturselskap 50 år. Jubileumsskrift, 2003. Selskapets om lag 70 medlemmer har interesse for og kunnskap om bevaring og tilrettelegging av tekster av historisk interesse. NSL ønsker å tilby både vanlige lesere og forskere pålitelige, vitenskapelige utgaver av landets skriftlige kulturarv. Bøkene utgis etter vitenskapelige prinsipper, der språklig gransking og kommentering danner grunnlaget.

NSL har gitt ut i overkant av 50 tekstkritiske utgaver i flere sjangere: romaner, skuespill, dikt, prosa, kildeskrifter og eventyr. Mange av titlene er flerbindsverk, f.eks. Ingard Hauges store Welhaven-utgave fra 1990-92 og samlingene med brev fra Alexander L. Kielland, Bjørnstjerne Bjørnson, Magdalene Thoresen og Jonas Lie. De siste årene har NSL bl.a. gitt ut tekstkritiske utgaver av Camilla Colletts Amtmandens døtre, Petter Dass’ Katekismesanger, Claus Pavels’ dagbok fra 1814 og Magdalene Thoresens Billeder fra Vestkysten af Norge og Billeder fra Midnatsolens Land. Fra og med 2011 er alle nye utgivelser kun digitale (på Bokselskap.no) og det arbeides også med å få digitalisert alle tidligere utgivelser.

NSL samarbeider tett med Nasjonalbiblioteket og mottar også støtte fra Norsk kulturråd.

 Referanser 

 Eksterne lenker 
  NSLs nettside på bokselskap.no
  NSLs medlemsliste (pr. 14/4 2015)
  NSLs publiseringsliste (pr. 14/4 2015, inkl. både papir- og ebøker)

Kategori:Litteratur
Kategori:Etableringer i 1953